Publication: Magyar Közlöny
Issue: MK-2011-48 (Year: 2011, Number: 48)
Era: contemporary
Section: országos népszavazásról és népi kezdeményezésrõl szóló 1998. évi III. törvény (a továbbiakban: Nsztv.) 2. §-a szerinti
Paragraph Index: 894

országos népszavazásról és népi kezdeményezésrõl szóló 1998. évi III. törvény (a továbbiakban: Nsztv.) 2. §-a szerinti hitelesítés céljából. Az aláírásgyûjtõ íven a következõ kérdés szerepelt: „Egyetért-e Ön azzal, hogy a választójog gyakorlása 2012. január 1-jétõl is magyarországi lakóhelyhez kötõdjön?” Az Országos Választási Bizottság megállapítja, hogy a kezdeményezés nem felel meg az Nsztv. 13. § (1) bekezdésében foglaltaknak, amely szerint a népszavazásra feltett konkrét kérdést úgy kell megfogalmazni, hogy arra egyértelmûen lehessen válaszolni. Az a kérdés, amely félrevezetõ a választópolgárok számára, az Alkotmánybíróság és az Országos Választási Bizottság joggyakorlata szerint nem tesz eleget az egyértelmûség követelményének. Az országos népszavazásra feltenni kívánt kérdés megtévesztõ, ugyanis a megfogalmazásából nem állapítható meg egyértelmûen, hogy egy eredményes népszavazás esetén maga a választójog vagy annak gyakorlása kötõdjön a magyarországi lakóhely meglétéhez, nem állapítható meg a kezdeményezés célja különös tekintettel például a hatályos szabályozás szerinti igazolás intézményére. A Testület álláspontja szerint a népszavazásra feltenni kívánt kérdés sem nyelvtani, sem témájának rendszertani értelmezését követõen nem állapítható meg egyértelmûen, hogy a kérdés pontosan mire irányul, így sem a választópolgár, sem a jogalkotó számára nem egyértelmû, hogy mely jogszabály, milyen tartalmú módosítását kívánná elérni. A fent leírtak miatt az Országos Választási Bizottság az Nsztv. 10. § c) pontja alapján, mivel a kérdés megfogalmazása nem felel meg a törvényben foglalt követelményeknek, az aláírásgyûjtõ ív mintapéldánya hitelesítésének megtagadásáról döntött. II. A határozat az Nsztv. 2. §-án és a 10. § c) pontján, 13. § (1) bekezdésén, a jogorvoslatról szóló tájékoztatás a Ve. 130. §-ának (1) bekezdésén alapul. Dr. Bordás Vilmos s. k., az Országos Választási Bizottság elnöke szerkeszti. A Szerkesztõbizottság elnöke: dr. Gál András Levente, a szerkesztésért felelõs: dr. Borókainé dr. Vajdovits Éva. A szerkesztõség címe: Budapest V., Kossuth tér 1–3. A Határozatok Tára hivatalos lap tartalma a IX. részében jelenik meg. honlapon érhetõ el. A oldalhû másolatát papíron kiadja a Lap- és Könyvkiadó. Felelõs kiadó: Majláth Zsolt László ügyvezetõ igazgató.

Source: https://magyarkozlony.hu/hivatalos-lapok/f5c94869b7e914355bbfd29a2095573c943449e6/dokumentumok/90aa7b11ce3226582da904ea545c7acbf7e3c3cf/letoltes